text: S'ainc menestrex fu bien venus,
   Ne conjoïs, ne chier tenus,
   Folio64r
   Dont fu Pinchonnès honnorés
   Et conjoïs de tous costés
   De dames et de damoiseles,
   De chevaliers et de puceles,
   Et d'escuiers et d'autre gent.
   La royne meïsmement
   Li fist tel feste et tel soulas,
   Qu'ele le tint entre ses bras,
   Et li dit que gré li savoit
   De ce que de lui se looit
   Cléomadès si grandement.
   Et cil moult apenséement
   L'en respondi tout son devoir ;
   Car moult ot en lui de savoir.
  